Kota Gunungsitoli

Kota Gunungsitoli no sambua kabupaten kota ba Provinsi Sumatra Utara si so ba Danö Niha. Kodenia ba wamatörö Indonesia 12.78. Ifa'ele'ö ba zato Kota Gunungsitoli Menteri Dalam Negeri, Mardiyanto, me 29 Oktober 2008, saboto moroi ba Kabupaten Nias. Me 2021 fa'oya niha mbanua ba kota andre 136.017 niha. Föna da'ö ba ginötö wamatörö Hindia Belanda no tobali Gunungsitoli göi dadaoma wamatörö, ba nifasindro dozi gödo wamareta, sekola, btn. Da'a göi mbörö wa la'etu'ö ira misionaris sohalöŵö ba Danö Niha, wa ba Gunungsitoli lafasindro zi tobali kantor khöra, ba ba dialek Gunungsitoli la'ali dania Zura Ni'amoni'ö ba li Niha. Ba ginötö nifotöi pemekaran gölana administrasi wamatörö ba Danö Niha, tobali Gunungsitoli sambua kota ba gotalua zi lima nifotoi daerah otonomi ba Danö Niha, ya'ia Kabupaten Nias, Kabupaten Nias Selatan, Kabupaten Nias Utara, Kabupaten Nias Barat ba Kota Gunungsitoli, ni'a'aro'ö me 26 November 2008 faoma Undang-Undang Nomor 47 Tahun 2008 sanandrösa ba wamasindro Kota Gunungsitoli. Ba Kota Gunungsitoli so 6 kecamatan ba 3 kelurahan awö 98 desa: Waö-waö Töi Gunungsitoli no töi Hiligatoli ba li Melayu, sambua hili-hili si fadoro ba Hilihati, si so irugi iada'a. Hiligatoli andre sindruhunia tehalö moroi ba döi samösa niha meföna Toli'ana'a si toröi ba hili-hili andrö. No to'ölö ba dialek Gunungsitoli wogaoni töi niha faoma Ka, simane Kadi'u, Kasökhi, btn., irege lakaoni göi Toli'ana'a Katoli. Toli'ana'a ma Katoli andre no ono sia'a moroi khö duada Lökhözitölu Zebua. Me mate Gatoli ba lako'o ia ba hili andre, andrö lafotöi ia Hiligatoli. Da'a göi hili-hili si föföna sibai oroma khö niha soloyo na itugu ahatö ira pelabuhan. Andrö asese lasofu ira niha Melayu sawena so, hadia döi hili-hili soroma moroi ba pelabuhan andrö, ba lamane niha Hiligatoli, nifo'eluahara ba li Melayu tobali Gunungsitoli. Geografi Famatörö APBD Demografi Pendidikan Ekonomi Layanan publik Kesehatan Olahraga Transportasi Pariwisata Museum Pusaka Nias Tögi Ndrawa Taman Ya'ahowu Budaya Media Tokoh Wali Kota Me tefasindro Kota Gunungsitoli ifataro samösa niha sangai halöŵö walikota andrö Kementerian Dalam Negeri. Awena dania tetuyu wali kota sindruhu ba wanuyu samösa wali kota nifotöi Pilkada, nifalua ero lima fakhe. Umbu